stanford-oval/wikipedia huggingface dataset:
กรดไขมันโอเมกา-6
ผลลบที่อาจมีต่อสุขภาพ

งานวิจัยแพทย์บางส่วนเสนอว่า กรดไขมันโอเมกา-6 ในระดับสูงเกินที่ได้จากน้ำมันของเมล็ดพืชเมื่อเทียบกับกรดไขมันโอเมกา-3 อาจเพิ่มโอกาสเป็นโรคต่าง ๆ
อาหารชาวตะวันตกปัจจุบันมีอัตราส่วนกรดไขมันโอเมกา-6 ต่อกรดไขมันโอเมกา-3 มากกว่า 10 โดยบางทีสูงถึง 30
และมีค่าเฉลี่ยระหว่าง 15-16.7
เชื่อว่า มนุษย์ได้วิวัฒนาการกับการมีกรดไขมันในอัตราส่วน 1 ต่อ 1 และอัตราส่วนที่ดีสุดเชื่อว่า อยู่ที่ 4 หรือน้อยกว่านั้น
แม้จะมีนักเขียนบางพวกที่เสนออัตราต่ำจนถึง 1
อัตราส่วนกรดไขมันโอเมกา-6 ต่อกรดไขมันโอเมกา-3 ระหว่าง 2-3 ช่วยลดการอักเสบในคนไข้ที่มีข้ออักเสบรูมาทอยด์
อัตราส่วนที่ 5 มีผลดีต่อคนไข้โรคหืด แต่อัตราส่วนที่ 10 มีผลเสีย
อัตราส่วนที่ 2.5 ช่วยลดการงอกขยายเซลล์ที่ไส้ตรงสำหรับคนไข้มะเร็งลำไส้ใหญ่และไส้ตรง เทียบกับอัตราส่วนที่ 4 ซึ่งไม่มีผล
กรดไขมันโอเมกา-6 เกินที่ได้จากน้ำมันพืชขวางประโยชน์ทางสุขภาพของกรดไขมันโอเมกา-3 ส่วนหนึ่งก็เพราะแย่งเอนไซม์ที่เป็นตัวจำกัดอัตราในกระบวนการ (rate-limiting enzyme)
การได้อัตราส่วนกรดไขมันโอเมกา-6 ต่อกรดไขมันโอเมกา-3 สูงในอาหารเปลี่ยนสภาวะทางสรีรภาพให้ก่อโรคหลายอย่างมากขึ้น คือ ส่งเสริมลิ่มเลือด (prothrombotic) ส่งเสริมการอักเสบ (proinflammatory) และส่งเสริมการตีบ (proconstrictive)
การผลิตไอโคซานอยด์จากกรดไขมันโอเมกา-6 มากเกินมีสหสัมพันธ์กับข้ออักเสบ การอักเสบ และมะเร็ง
ยาหลายอย่างที่ใช้รักษาหรือควบคุมปัญหาเหล่านี้ระงับฤทธิ์ของเอนไซม์ COX-2 ซึ่งอำนวยให้เกิดการอักเสบดังที่กล่าวมาก่อน
ขั้นตอนหลายขั้นในการสร้างและการออกฤทธิ์ของโพรสตาแกลนดินจากกรดอะราคิโดนิกที่เป็นกรดไขมันโอเมกา-6 จะเป็นไปได้เร็วกว่าขั้นตอนการสร้างและการออกฤทธิ์ของฮอร์โมนโอเมกา-3 ที่ได้จาก eicosapentaenoic acid ที่เป็นกรดไขมันโอเมกา-3
ยา COX-1 inhibitor และ COX-2 inhibitor ที่ใช้รักษาการอักเสบและการเจ็บปวด ทำงานโดยยับยั้งเอนไซม์ COX ไม่ให้เปลี่ยนกรดอะคิโดนิกให้เป็นสารประกอบก่ออักเสบ
ส่วนยา LOX inhibitor ที่มักใช้รักษาโรคหืดทำงานโดยป้องกันเอนไซม์ LOX ไม่ให้เปลี่ยนกรดอะคิโดนิกให้เป็นไอโคซานอยด์คือ leukotriene
ยาที่ใช้รักษาระยะครึ้มใจของโรคอารมณ์สองขั้วหลายอย่างทำงานโดยมีเป้าหมายเป็นกระบวนการที่เปลี่ยนกรดอะคิโดนิกเป็นลำดับ (arachidonic acid cascade) ในสมอง
การบริโภคเป็นจำนวนมากซึ่งกรดไขมันไม่อิ่มตัวมีพันธะคู่หลายคู่ (PUFA) ที่ออกซิไดซ์แล้ว ดังที่พบในน้ำมันพืชโดยมาก อาจเพิ่มโอกาสให้หญิงหลังวัยหมดระดูเกิดมะเร็งเต้านม
ผลเช่นเดียวกันก็พบกับมะเร็งต่อมลูกหมากด้วยแม้หลักฐานจะมาจากงานศึกษาในหนู
ส่วนงานศึกษาอีกงานหนึ่งแสดงนัยว่า "กรดไขมันไม่อิ่มตัวมีพันธะคู่หลายคู่โดยรวมสัมพันธ์ในเชิงลบกับความเสี่ยงมะเร็งเต้านม แต่กรดไขมันแต่ละอย่างก็ดูจะไม่เหมือนกัน ... กรดอนุพันธุ์แบบ 20:2 ของกรดลิโนเลอิกสัมพันธ์อย่างผกผันกับความเสี่ยงมะเร็งเต้านม"
การบริโภคกรดไขมันโอเมกา-6

งานศึกษาที่ได้ทุนจากกลุ่มอุตสาหกรรมแสดงว่า กรดไขมันโอเมกา-6 ควรทานในอัตราส่วน 1:1 เทียบกับกรดไขมันโอเมกา-3
แต่ก็มีข้อสังเกตอยู่แล้วว่า อาหารของคนปัจจุบันมีอัตราส่วนที่ 16:1 โดยหลักเนื่องกับน้ำมันพืช
กรดไขมันโอเมกา-6 กับโอเมกา-3 เป็นกรดไขมันจำเป็นที่สร้างและสลายอาศัยเอนไซม์เดียวกัน ดังนั้น การทานในอัตราที่ไม่สมดุลจะมีผลต่อเมแทบอลิซึมของกรดอีกอย่าง
งานศึกษาหนึ่งพบว่า อาหารเลี้ยงสัตว์มีผลมากต่อสารอาหารในเนื้อสัตว์ที่ขายให้ผู้บริโภค
งานหนึ่งได้ทดลองตรวจกรดไขมันในเนื้อที่ให้สัตว์กินหญ้าเทียบกับให้ธัญพืชแล้วสรุปว่า สัตว์ที่ได้หญ้าเป็นอาหารมีอัตราส่วนโอเมกา-6:โอเมกา-3 ที่นักโภชนาการเห็นดีกว่า
แต่ในการเกษตรปัจจุบัน สิ่งที่เน้นก็คือปริมาณผลผลิต ซึ่งได้ลดอัตรากรดไขมันโอเมกา-3 และได้เพิ่มกรดไขมันโอเมกา-6 อาศัยการเปลี่ยนแปลงธรรมดา ๆ เช่น ให้วัวกินธัญพืชแทน
เพราะทำให้เพิ่มน้ำหนักได้เร็วกว่าแล้วฆ่าได้เร็วกว่าเทียบกับสัตว์กินหญ้า
วิธีเลี้ยงสัตว์ปัจจุบันเช่นนี้อาจเป็นตัวกำหนดอย่างหนึ่งว่า ทำไมอัตราส่วนของโอเมกา-6:โอเมกา-3 ที่มนุษย์บริโภคจึงได้สูงขึ้น
รายการกรดไขมันโอเมกา-6

| ชื่อสามัญ 	 | ชื่อลิพิด 	 | ชื่อเคมี |
| --- | --- | --- |
| กรดลิโนเลอิก (LA) 	 | 18:2 (n−6) 	 | all-cis-9,12-octadecadienoic acid |
| กรดลิโนเลนิกแกมมา (GLA) 	 | 18:3 (n−6) 	 | all-cis-6,9,12-octadecatrienoic acid |
| Calendic acid  | 18:3 (n−6) 	 | 8E,10E,12Z-octadecatrienoic acid |
| Eicosadienoic acid  | 20:2 (n−6) 	 | all-cis-11,14-eicosadienoic acid |
| Dihomo-gamma-linolenic acid (DGLA) 	 | 20:3 (n−6) 	 | all-cis-8,11,14-eicosatrienoic acid |
| กรดอะราคิโดนิก (AA, ARA) 	 | 20:4 (n−6) 	 | all-cis-5,8,11,14-eicosatetraenoic acid |
| Docosadienoic acid  | 22:2 (n−6) 	 | all-cis-13,16-docosadienoic acid |
| Adrenic acid  | 22:4 (n−6) 	 | all-cis-7,10,13,16-docosatetraenoic acid |
| Osbond acid  | 22:5 (n−6) 	 | all-cis-4,7,10,13,16-docosapentaenoic acid |
| Tetracosatetraenoic acid  | 24:4 (n−6) 	 | all-cis-9,12,15,18-tetracosatetraenoic acid |
| Tetracosapentaenoic acid  | 24:5 (n−6) 	 | all-cis-6,9,12,15,18-tetracosapentaenoic acid |
จุดหลอมเหลวของกรดไขมันจะเพิ่มขึ้นเมื่อจำนวนคาร์บอนภายในโซ่เพิ่มขึ้น
ความต้องการกรดลิโนเลอิกจากอาหาร

มีข้อสงสัยในเรื่องปริมาณความต้องการกรดลิโนเลอิกจากอาหาร เพราะมีปัญหาทางระเบียบวิธีในงานวิจัย
คือนักวิชาการชาวแคนาดาได้เสนอว่า งานศึกษาทรงอิทธิพลที่ใช้กำหนดความต้องการกรดลิโนเลอิกจากอาหารมีมูลฐานจากการเลี้ยงสัตว์ด้วยอาหารที่ขาดกรดลิโนเลอิก แต่ก็ขาดกรดไขมันโอเมกา-3 ไปพร้อม ๆ กันด้วย
งานศึกษาไม่ได้พิจารณาปัญหานี้
เมื่อเติมกรดไขมันโอเมกา-6 กลับเพื่อแก้ปัญหาการขาดกรดไขมัน ไขมันที่เติมก็มีกรดไขมันโอเมกา-3 เป็นจำนวนน้อย (trace) ด้วย 
ดังนั้น นักวิจัยจึงได้แก้ปัญหาการขาดกรดโอเมกา-3 อย่างไม่ได้ตั้งใจด้วย
ตามนักวิชาการชาวแคนาดา ความผิดพลาดนี้ทำให้ประเมินความต้องการกรดลิโนเลอิกเกินไป 5-15 เท่า[ต้องการการอัปเดต]
แหล่งอาหาร

น้ำมันที่เป็นอาหารหลัก 4 อย่าง คือ ปาล์ม ถั่วเหลือง น้ำมันผักกาดก้านข้าว (rapeseed) ทานตะวัน ผลิตได้กว่า 100 ล้านตันต่อปี ประกอบด้วยกรดลิโนเลอิก (กรดไขมันโอเมกา-6) 32 ล้านตัน และกรดลิโนเลอิกอัลฟา (กรดไขมันโอเมกา-3) 4 ล้านตัน
แหล่งอาหารของกรดไขมันโอเมกา-6 รวมทั้ง
เป็ดไก่
ไข่
เมล็ดถั่ว
เมล็ดงาเอาเปลือกออก
ธัญพืช (cereal)
ข้าวสาลี (durum wheat, Triticum durum)
ขนมปังโฮล์วีต (ขนมปังจากแป้งไม่ขัดสี)
น้ำมันพืชโดยมาก
น้ำมันเมล็ดองุ่น
น้ำมันพริมโรส (evening primrose oil) จาก Oenothera biennis
น้ำมันบอเรจ (borage oil) จากต้น Borago officinalis
น้ำมันเมล็ดแบล็กเคอร์แรนต์ (blackcurrant seed oil) จากต้น Ribes nigrum
น้ำมันลินซีด/น้ำมันเมล็ดแฟลกซ์
น้ำมันคาโนลาหรือผักกาดก้านขาว
น้ำมันกัญชง
น้ำมันถั่วเหลือง
น้ำมันเมล็ดฝ้าย
น้ำมันดอกทานตะวัน
น้ำมันข้าวโพด
น้ำมันคำฝอย
น้ำมันเมล็ดฟักทอง
ดูเพิ่ม

กรดลิโนเลนิก
กรดไขมันโอเมกา-3
กรดไขมันโอเมกา-6
การอักเสบ
Olive oil regulation and adulteration
อัตราส่วนของกรดไขมันในอาหารต่าง ๆ
บรรณานุกรม

Tokar, Steve (2005-09-02). "Omega-6 fatty acids cause prostate tumor cell growth in culture". Medical News Today. MediLexicon International. คลังข้อมูลเก่าเก็บจากแหล่งเดิมเมื่อ 2008-04-11. สืบค้นเมื่อ 2008-03-23.
"Brain fatty acid levels linked to depression". News-Medical.Net. AZoNetwork. 2005-05-25. สืบค้นเมื่อ 2008-03-23.
Tribole, E.F. (2006-03-27). "Excess Omega-6 Fats Thwart Health Benefits from Omega-3 Fats". British Medical Journal Rapid Responses to Hooper, et Al., 2006. 332 (7544): 752. สืบค้นเมื่อ 2008-03-23.
Erasmus, Udo (1993). Fats That Heal, Fats That Kill (3rd ed.). Burnaby (BC): Alive Books. ISBN 978-0-920470-38-1.
| ด ค กประเภทของลิพิด |
| --- | --- |
ทั่วไป:  ความอิ่มตัว: ไขมันอิ่มตัว  ไขมันไม่อิ่มตัว  ไขมันไม่อิ่มตัวมีพันธะคู่เดี่ยว  ไขมันไม่อิ่มตัวมีพันธะคู่หลายคู่  กรดไขมันจำเป็น  อื่น ๆ: ไขมัน  น้ำมัน 
รูปร่าง:  ไขมันทรานส์  กรดไขมันโอเมกา-3  กรดไขมันโอเมกา-6  กรดไขมันโอเมกา-9 
Eicosanoid:  Arachidonic acid  โพรสตาแกลนดิน  Prostacyclin  Thromboxane  Leukotriene 
กรดไขมัน:  Caprylic acid  Capric acid  กรดลอริก  กรดไมริสติก  กรดปาลมิติก  กรดสเตียริก  กรดอะราคิดิก  กรดเบฮินิก  กรดลิกโนซีริก 
Glyceride:  โมโนกลีเซอไรด์  ไดกลีเซอไรด์  ไตรกลีเซอไรด์ Triheptanoin  Trimyristin  Tripalmitin  Tristearin  Trilinolein  Triolein 
ฟอสโฟลิพิด:  Phosphatidylserine  Phosphatidylinositol  Phosphatidyl ethanolamine  Cardiolipin  Dipalmitoylphosphatidylcholine 
Sphingolipid:  Ceramide 
สเตอรอยด์:  คอเลสเตอรอล  คอร์ติโคสเตอรอยด์  Sex steroid  Secosteroid 
ดอกของต้นพริมโรส (Oenothera biennis) ให้น้ำมันที่มีกรดลิโนเลนิกแกมมาสูง เป็นกรดไขมันโอเมกา-6 ชนิดหนึ่ง
กระดูกนาเปียร์

กระดูกนาเปียร์ (อังกฤษ: Napier's bones) เป็นเครื่องมือช่วยคำนวณ ประดิษฐ์โดย จอห์น นาเปียร์ (John Napier) นักคณิตศาสตร์ชาวสก็อตแลนด์ ใช้ช่วยคูณและหารตัวเลข ลักษณะเป็นท่อนไม้สลักตัวเลข
การคูณ

สมมติว่าเราต้องการหาผลคูณของ 46785399 กับ 7 ให้นำแท่งไม้เรียงตาม 46785399 ไปวางไว้ในตาราง ตามในรูป และอ่านผลลัพธ์จากแถวที่ 7 โดยอ่านจากขวามาซ้าย ผลคูณจะได้จากการบวกเลขตามแนวทแยง (ถ้าผลบวกเกิน 9 ให้ทดไปบวกหลักต่อไป)
ดังนั้น เราจะได้หลักหน่วย (3), หลักสิบ (6+3=9), หลักร้อย (6+1=7), และอื่นๆ สังเกตว่าในหลักแสนจะได้ 5+9=14 ดังนั้น หลักนี้เท่ากับ 4 และทด 1 ไปหลักต่อไป (เหมือนกับ 4+8=12 ในหลักสิบล้าน)
ตัวอย่างถัดไปเราจะคูณ 46785399 กับ 96431 ศึกษาขั้นตอนจากภาพ
การหาร

ต้องการหาร 46785399 ด้วย 96431 เริ่มด้วยให้เราหาผลคูณทุกตัวของ 96431 ดังภาพ ผลคูณของ 96431 เป็นเลข 8 หลัก การหาร 46785399 เริ่มจากทางซ้ายก่อน คือ 467853 ,8 ตัว ส่วนเลข 99 ให้ละเอาไว้ก่อน แล้วหาค่าผลคูณที่ใกล้เคียง 467853 คือ 385724 (ซึ่งเป็นผลคูณของ 96431 กับ 4) จะได้ 4 เป็นผลหารตัวแรก จากนั่นลบกัน จะได้ 82129 (467853- 385724=82129) และดึง 99 ที่ละไว้ลงมาด้วยเป็น 8212999 ทำซ้ำอีกครั้ง ค่าที่ใกล้เคียง 8212999 คือ 771448 จะได้ เลข 5
ทำซ้ำแบบนี้เรื่อย ๆ จะได้คำตอบ 485 เศษ 16364 ส่วน 96431หรือ  485{\frac {16364}{96431}}
ถ้าเราต้องการจะหารต่อไปอีกจะต้องติดอยู่ในรูปทศนิยม โดยหลักการแล้วเหมือนกับที่เราได้เรียนกันมาในสมัยประถม คือ ให้เราใส่จุดที่ 485. และเติมศูนย์ที่ 16364 จะได้เป็น 163640 แล้วก็ทำเหมือนเดิมอีก ดังตัวอย่างรูปด้านล่างนี้
เราจะได้ค่าในแถวที่ 1 คือ 96431 ซึ่งน้อยกว่า 163640 ลบกับได้ 67209 ได้คำตอบเป็น 485.1 ในรอบถัดไปก็จะได้แถวที่ 6 มีค่าเป็น 578586 ซึ่งน้อยกว่า 672090 ได้คำตอบเป็น 485.16 เช่นนี้ไปเรื่อย ๆ
การหารากที่สอง

จากภาพเราได้เพิ่มช่องตารางอีกหนึ่งช่อง คือ &radic ซึ่งจะถูกแบ่งเป็น 3 สดมภ์ :
สดมภ์แรกเป็นเลขกำลังสอง คือ 1, 4, 9, ... 64, 81;
สดมภ์ที่สองเป็นเลขคู่ 2 ถึง 18;
สดมภ์สุดท้าย 1 ถึง 9
|   | 1 | 2 | 3 | 4 | 5 | 6 | 7 | 8 | 9 | √ |
| --- | --- | --- | --- | --- | --- | --- | --- | --- | --- | --- |
| 1 | 0/1 | 0/2 | 0/3 | 0/4 | 0/5 | 0/6 | 0/7 | 0/8 | 0/9 | 0/1     2   1 |
| 2 | 0/2 | 0/4 | 0/6 | 0/8 | 1/0 | 1/2 | 1/4 | 1/6 | 1/8 | 0/4     4   2 |
| 3 | 0/3 | 0/6 | 0/9 | 1/2 | 1/5 | 1/8 | 2/1 | 2/4 | 2/7 | 0/9     6   3 |
| 4 | 0/4 | 0/8 | 1/2 | 1/6 | 2/0 | 2/4 | 2/8 | 3/2 | 3/6 | 1/6     8   4 |
| 5 | 0/5 | 1/0 | 1/5 | 2/0 | 2/5 | 3/0 | 3/5 | 4/0 | 4/5 | 2/5   10   5 |
| 6 | 0/6 | 1/2 | 1/8 | 2/4 | 3/0 | 3/6 | 4/2 | 4/8 | 5/4 | 3/6   12   6 |
| 7 | 0/7 | 1/4 | 2/1 | 2/8 | 3/5 | 4/2 | 4/9 | 5/6 | 6/3 | 4/9   14   7 |
| 8 | 0/8 | 1/6 | 2/4 | 3/2 | 4/0 | 4/8 | 5/6 | 6/4 | 7/2 | 6/4   16   8 |
| 9 | 0/9 | 1/8 | 2/7 | 3/6 | 4/5 | 5/4 | 6/3 | 7/2 | 8/1 | 8/1   18   9 |
ต้องการหารากที่สองของ 46785399
ขั้นแรก ให้เราแบ่งตัวเลขออกมาเป็นชุด ชุดละ 2 ตัว จากทางขวาไปซ้าย
เริ่มจากทางซ้ายสุดก่อน 46 ให้หาเลขกำลังสองที่มากที่สุดแต่น้อยกว่า 46 ซึ่งก็คือ 36 ในแถวที่ 6 จะเป็นคำตอบตัวแรก
ลบกันจะได้ 10 แล้วให้เราดึงเลขชุดที่สอง 78 ลงมาเป็น 1078 ดังที่ได้แสดงไว้ด้านล่าง :
ทำซ้ำเหมือนเดิม คือ เราต้องหาค่าของตัวเลขที่ยกกำลังสองแล้วมีค่าใกล้เคียง 1078 แต่ต้องไม่เกิน 1078 ซึ่งถ้าเราดูจากกระดูกนาเปียร์แล้วมีค่าไม่ถึง 1078 จะทำอย่างไร
ขั้นที่สอง จากคำตอบตัวแรกที่เราได้คือ 6(จากแถวที่ 6)ใน column ที่ 2 ของตารางช่อง root เป็นเลข 12 ให้เรา set Napier's bones ท่อนที่ 1 และ 2 ดังตารางด้านบน
ต่อไปให้เราสร้างช่องตารางเพิ่มอีกหนึ่งช่อง value เป็นช่องแสดงค่า ตัวอย่าง อ่านค่าในแถวที่ 6 จะได้
ต่อไป เราต้องหาค่าของตัวเลขที่ยกกำลังสองแล้วมีค่าใกล้เคียง 1078 แต่ต้องไม่เกิน 1078 ซึ่งถ้าเราดูในช่อง value
จะได้ 1024 ในแถวที่ 8 ดังตารางด้านล่าง และทำตามขั้นตอนเดิม
เราจะได้ 8 เป็นคำตอบตัวถัดมา เราลบ 1024 กับ 1078 ได้ 54 จากนั้นเราอ่านค่าใน column ที่ 2 ของแถวที่ 8 ในช่องของ root มีค่าเป็น 16 เราจะต้องเรียงตัวเลขในกระดานใหม่(ไม่ใช่ ท่อนที่ 1 กับ 6)เป็น 136 ซึ่งมาจากเดิมในกระดานเรามี 1 กับ 2 อยู่ก่อนแล้ว เลข 16 ที่เราได้ ต้องทำการเพิ่มโดย เลข 1 ในหลักสิบของเลข 16 ไปบวก 12 เป็น 12+1 = 13 เพราะฉะนั้นเราได้เป็นเลข 136 ให้เราเรียงให้กระดานเป็นเลข 136
เราจะได้ลักษณะดังตารางด้านล่าง
ทำซ้ำอีกครั้ง โดยหาเลขผลรวมที่มีค่าใกล้เคียงกับ 5453 ซึ่งก็คือ 4089 ในแถวที่ 3
แหล่งข้อมูลอื่น

กระดูกนาเปียร์ในระบบตัวเลขต่าง ๆ (ใช้จาวา)
Large PDF scan of Rabdologiæ เก็บถาวร 2007-09-27 ที่ เวย์แบ็กแมชชีน
กรมทหารพรานนาวิกโยธิน กองทัพเรือ

| กรมทหารพรานนาวิกโยธิน กองทัพเรือ |
| --- | --- |
กรมทหารพรานนาวิกโยธิน กองทัพเรือ
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการทางทหาร ปฏิบัติการยกพลขึ้นบก การรบแบบจรยุทธ์ คุ้มครองประชาชนตามแนวชายแดน ปราบปรามการกระทำผิดกฎหมาย ช่วยเหลือประชาชนและองค์กร ดูแลรักษาป่าไม้ การใช้โดรน–พารามอเตอร์ การต่อสู้ด้วยมือเปล่า การปฐมพยาบาลเบื้องต้น
กำลังรบ: ทั้งหมด: 1,622 นาย (พ.ศ. 2557) หญิง: 133 นาย (พ.ศ. 2562)
กองบัญชาการ: หมู่ที่ 7 ตำบลไพรวัน อำเภอตากใบ จังหวัดนราธิวาส 96110
สมญา: นักรบชุดดำ เหยี่ยวดำ ประดู่เหล็ก (หญิง)
คำขวัญ: ทหารของประชาชน เพื่อพิทักษ์ประชาชน
สีหน่วย:   ดำ
สัญลักษณ์นำโชค: ลูกเหยี่ยวดำ
วันสถาปนา: 1 มิถุนายน พ.ศ. 2561
ปฏิบัติการสำคัญ: สงครามเย็น  • การก่อการกำเริบคอมมิวนิสต์ในประเทศไทย  • การก่อการกำเริบคอมมิวนิสต์ในประเทศมาเลเซีย  • เหตุปะทะชายแดนไทย–เวียดนาม ความไม่สงบในชายแดนภาคใต้
ผู้บังคับบัญชา
ผู้บังคับการกรม: นาวาเอก บดินทร์ นิธิอุทัย
ผบ. สำคัญ: นาวาเอก บุญเกิด มูลละกัน นาวาเอก สันติ เกศศรีพงษ์ศา
เครื่องหมายสังกัด
เครื่องหมายหน่วย: 
กรมทหารพรานนาวิกโยธิน กองทัพเรือ (อักษรย่อ: กรม ทพ.นย.ทร.; อังกฤษ: Paramilitary Marine Regiment, Royal Thai Navy) เป็นหน่วยทหารพราน ซึ่งได้รับการเห็นชอบในการจัดตั้งโดยกระทรวงกลาโหม นาวาเอก บดินทร์ นิธิอุทัย เป็น ผู้บังคับหน่วยเฉพาะกิจทหารพรานนาวิกโยธิน กองทัพเรือ
ทั้งนี้ ผู้ทำการฝึกทหารพรานนาวิกโยธิน ส่วนหนึ่งมาจากหน่วยรีคอน
ประวัติ > ก่อนจัดตั้งกรม

หน่วยทหารพรานนาวิกโยธิน เดิมก่อตั้งขึ้นช่วงปี พ.ศ. 2520–2521 เนื่องด้วยถูกคุกคามอย่างหนักจากการก่อการกำเริบคอมมิวนิสต์ในประเทศไทย โดยเฉพาะตามแนวชายแดน จึงได้จัดกำลังจากประชาชนในท้องถิ่นเนื่องด้วยมีความเข้าใจปัญหาในพื้นที่
กองบัญชาการทหารสูงสุดได้เห็นชอบให้ดำเนินการเมื่อวันที่ 21 มิถุนายน พ.ศ. 2521 รวมถึงคณะรัฐมนตรีไทยได้อนุมัติเมื่อวันที่ 18 กรกฎาคม พ.ศ. 2521 โดยมีศูนย์ปฏิบัติการพิเศษกองทัพบก 315 (ศปก.ทบ.315) เป็นหน่วยควบคุมบังคับบัญชา และมีการฝึกที่อำเภอปากช่อง จังหวัดนครราชสีมา
เมื่อเสร็จสิ้นการฝึก ทางศูนย์ปฏิบัติการพิเศษกองทัพบก 315 ได้ให้ทหารพรานนาวิกโยธินขึ้นการควบคุมด้านยุทธการกับกองบัญชาการป้องกันชายแดนจันทบุรีและตราด
การแต่งกายในสมัยนั้น เป็นชุดพรางขณะปฏิบัติหน้าที่ รบแบบจรยุทธ์ และไม่มีที่ตั้งหน่วยที่แน่นอน ก่อนเปลี่ยนมาเป็นชุดดำในแบบเดียวกับทหารพรานของกองทัพบกไทย แต่ยังคงใช้หมวกเบเรต์ลายพรางสีเขียวเพื่อเป็นเอกลักษณ์ของทหารพรานนาวิกโยธิน
หลังจากการต่อสู้เพื่อเอาชนะลัทธิคอมมิวนิสต์ ก็ได้เปลี่ยนภารกิจมาเป็นการป้องกันประเทศ หน่วยทหารพรานนาวิกโยธินจึงจำเป็นต้องขยายหน่วยให้เหมาะสม อันประกอบด้วย กำลังพลประจำการ และอาสาสมัครทหารพรานนาวิกโยธิน
ประวัติ > จัดตั้งกรม–ปัจจุบัน

กรมทหารพรานนาวิกโยธิน ได้รับการจัดตั้งขึ้นในปี พ.ศ. 2559 เนื่องด้วยรัฐบาลไทยและกองอำนวยการรักษาความมั่นคงภายในราชอาณาจักรมีแนวคิดในการลดกำลังรบหลักในการแก้ปัญหาความไม่สงบในชายแดนภาคใต้ของประเทศไทย โดยใช้ทหารพรานประจำถิ่นเข้าปฏิบัติการแทน
ทางกองทัพเรือไทยจึงขออนุมัติการจัดตั้งกรมทหารพรานนาวิกโยธิน ซึ่งคณะรัฐมนตรีได้อนุมัติในวันที่ 24 พฤษภาคม พ.ศ. 2559 ที่ขึ้นตรงกับหน่วยบัญชาการนาวิกโยธิน ด้วยวงเงินในการจัดตั้งกว่า 1,700 ล้านบาท
และในเดือนกันยายน พ.ศ. 2560 นาวาเอก บุญเกิด มูลละกัน ผู้บังคับการกรมทหารพรานนาวิกโยธิน กองทัพเรือ ได้นำกำลังพลทั้งชายและหญิงกว่า 1,000 คน พร้อมยุทโธปกรณ์, รถหุ้มเกราะ และรถลำเลียงพล ยกพลขึ้นบกด้วยเรือหลวงอ่างทองและเรือหลวงมันนอก ที่จังหวัดนราธิวาส นับเป็นการยกพลขึ้นบกครั้งแรกของประวัติศาสตร์ทหารพรานนาวิกโยธิน
กิจกรรมเพื่อสังคม

หน่วยเฉพาะกิจกรมทหารพรานนาวิกโยธินได้มีส่วนในการช่วยเหลือประชาชนและเยาวชน อาทิ ร่วมการลงแขกเพื่อช่วยเหลือชาวนาที่มีฐานะยากจนในอำเภอบาเจาะ จังหวัดนราธิวาส เมื่อปี พ.ศ. 2561 รวมถึงกิจกรรมส่งเสริมการศึกษาเยาวชน ซึ่งมีนักเรียนในพื้นที่จังหวัดนราธิวาสเข้าร่วมเป็นจำนวนมาก ตลอดจนให้การช่วยเหลือคนพิการในปี พ.ศ. 2562
โครงสร้างปัจจุบัน

ทหารพรานนาวิกโยธิน 16 กองร้อย
ทหารพรานนาวิกโยธินหญิง 1 หน่วย
ผู้บังคับการกรมทหารพรานนาวิกโยธิน

ไม่ทราบ – 30 กันยายน พ.ศ. 2561: นาวาเอก บุญเกิด มูลละกัน
1 ตุลาคม พ.ศ. 2561 – 30 กันยายน พ.ศ. 2563: นาวาเอก สันติ เกศศรีพงษ์ศา
1 ตุลาคม พ.ศ. 2563 – 30 กันยายน พ.ศ.2564: นาวาเอก ธงฉาน บุญระเทพ
1 ตุลาคม พ.ศ. 2565 – ปัจจุบัน: นาวาเอก บดินทร์ นิธิอุทัย
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เฟิร์สวิน |  | รถลำเลียงพลหุ้มเกราะ |  ไทย |  |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| โตโยต้า ไฮลักซ์ (หุ้มเกราะ) | – | รถกระบะ |  ญี่ปุ่น | รถกระบะหุ้มเกราะ |

| ไม่ทราบ | – | จักรยานยนต์วิบาก |  ญี่ปุ่น | จักรยานยนต์วิบากสีดำ |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เบลล์ 212 |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพเรือไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอชเค 33 เอ 2 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย | กระทรวงมหาดไทยแจกจ่ายให้กองอาสารักษาดินแดนเช่นกัน |
| ซิก ซาวเออร์ เอสไอจี 516 |  | ปืนเล็กยาวจู่โจม | 5.56×45 มม. นาโต |  สวิตเซอร์แลนด์ |  |
| ไอเอ็มไอ ทาวอร์ ทาร์ 21 |  | บุลพัป | 5.56×45 มม. นาโต |  อิสราเอล | มีใช้ในกองทัพบกไทยเช่นกัน |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐ |  |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐ |  |
| ปืนกลเบาเอ็ม 249 |  | ปืนกลเบา | 5.56×45 มม. นาโต |  สหรัฐ |  |
| เอ็ม 79 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
ยุทโธปกรณ์ > ปืนใหญ่สนาม

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ปืนครกเอ็ม 120 |  | ปืนครก 120 มม. |  อิสราเอล | มีอยู่ที่หน่วยเฉพาะกิจทหารพรานนาวิกโยธิน ค่ายเทวาพิทักษ์ |
ดูเพิ่ม

ทหารพราน
หน่วยบัญชาการนาวิกโยธิน
กองพันลาดตระเวน กองพลนาวิกโยธิน (รีคอน)
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 18 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
เว็บไซต์ทางการ
ทหารพรานนาวิกโยธิน กองทัพเรือ ที่เฟซบุ๊ก
ตามติดชีวิตทหารพรานนาวิกโยธิน ที่เฟซบุ๊ก
ตามติดชีวิตทหารพรานนาวิกโยธิน ที่อินสตาแกรม
หน่วยเฉพาะกิจทหารพรานนาวิกโยธิน ค่ายเทวาพิทักษ์ ที่เฟซบุ๊ก
หมวดทหารพรานหญิงนาวิกโยธินกองทัพเรือ ที่เฟซบุ๊ก
ครูฝึก ทพ.นย. ที่เฟซบุ๊ก
noicon
บทความเสียงวิกิพีเดีย
กระดูกซี่โครง

| กระดูกซี่โครง  (Ribs) |
| --- | --- |
กระดูกซี่โครงของมนุษย์
ตัวระบุ
MeSH: D012272
TA98: A02.3.01.001  A02.3.02.001
TA2: 1105, 1118
FMA: 7574
อภิธานศัพท์กายวิภาคศาสตร์[แก้ไขบนวิกิสนเทศ]
กระดูกซี่โครง (อังกฤษ: ribs) เป็นส่วนหนึ่งของโครงกระดูกมนุษย์ที่อยู่ในบริเวณส่วนอก ซึ่งจะเชื่อมต่อระหว่างกระดูกสันหลังส่วนอก (Thoracic vertebral column) ทางด้านหลัง กับกระดูกอก (Sternum) ทางด้านหน้า และประกอบขึ้นเป็นโครงร่างของผนังช่องอกและช่วยในการป้องกันอวัยวะภายในของช่องอกที่สำคัญ เช่นปอดและหัวใจ โดยทั่วไปแล้วในผู้ใหญ่จะมีกระดูกซี่โครงทั้งหมด 12 คู่ หรือ 24 ซี่ ทั้งในเพศหญิงและเพศชาย อย่างไรก็ตามในบางคนอาจมีจำนวนของกระดูกซี่โครงที่มากกว่าหรือน้อยกว่าปกติได้เล็กน้อย
กายวิภาคและชนิดของกระดูกซี่โครง

กระดูกซี่โครงทั้ง 12 คู่ จะมีรูปร่างคล้ายกัน คือเป็นกระดูกแบบแบน (flat bone) มีความโค้งออกไปทางด้านข้าง และแบ่งออกได้เป็นสามส่วน คือส่วนหัวกระดูก (head) ส่วนคอกระดูก (neck) และส่วนท่อนกระดูก (shaft) อย่างไรก็ตาม กระดูกซี่โครงบางชิ้นจะมีลักษณะพิเศษ ซึ่งทำให้แบ่งชนิดของกระดูกซี่โครงได้เป็นสองลักษณะ คือชนิดของกระดูกซี่โครงตามรูปร่าง และตามจุดเกาะทางด้านหน้ากับกระดูกอก
กายวิภาคและชนิดของกระดูกซี่โครง > ชนิดของกระดูกซี่โครง แบ่งตามรูปร่าง

เมื่อพิจารณารูปร่างของกระดูกซี่โครงของมนุษย์ จะแบ่งออกได้เป็นสองแบบ คือแบบธรรมดา และแบบพิเศษ
กระดูกซี่โครงธรรมดา (Typical ribs)  ได้แก่กระดูกซี่โครงคู่ที่ 3 ถึง 9 ซึ่งมีโครงสร้างที่คล้ายกันมาก คือส่วนหัวกระดูกของแต่ละซี่จะมีจุดเชื่อมต่อกับกระดูกสันหลังส่วนอกสองจุด และพื้นผิวด้านในของส่วนท่อนกระดูกจะมีแนวยึดเกาะของกล้ามเนื้อยึดซี่โครง (intercostal muscles) และยังมีร่องซี่โครง (costal groove) ซึ่งมีเส้นประสาทและหลอดเลือดที่มาเลี้ยงกล้ามเนื้อยึดซี่โครงวางอยู่
กระดูกซี่โครงชนิดพิเศษ (Atypical ribs) เป็นกระดูกซี่โครงที่มีลักษณะต่างออกไปจากกระดูกซี่โครงธรรมดา ซึ่งได้แก่กระดูกซี่โครงคู่ที่ 1,2,10,11 และ 12
กระดูกซี่โครงคู่ที่ 1 จะมีส่วนท่อนกระดูกที่วางตัวในแนวนอน (กระดูกซี่โครงคู่อื่นจะวางตัวในแนวตั้ง) และมีความหนาค่อนข้างมาก และมีแนวร่องซี่โครงสองร่อง สำหรับหลอดเลือดแดงและหลอดเลือดดำใต้ไหปลาร้า (subclavian vessels) และมีปุ่มนูนเพื่อเป็นจุดเกาะของกล้ามเนื้อสคาลีนนัส (scalenus muscle) ซึ่งเป็นกล้ามเนื้อในบริเวณคอ
กระดูกซี่โครงคู่ที่ 2 จะบางและยาวกว่ากระดูกซี่โครงคู่ที่ 1
กระดูกซี่โครงคู่ที่ 10 จะมีจุดเกาะกับกระดูกสันหลังบนหัวกระดูกเพียงจุดเดียว ส่วนกระดูกซี่โครงคู่ที่ 11 และ 12 จะสั้นกว่าคู่อื่นๆ และจะไม่เกาะกับกระดูกอ่อนของกระดูกอก
กายวิภาคและชนิดของกระดูกซี่โครง > ชนิดของกระดูกซี่โครง แบ่งตามจุดเกาะกับกระดูกอก

หากจำแนกกระดูกซี่โครงตามจุดเกาะกับกระดูกอกทางด้านหน้าที่แตกต่างกัน จะสามารถจำแนกออกได้เป็นสามแบบ ได้แก่
กระดูกซี่โครงแท้ (True ribs) ซึ่งได้แก่กระดูกซี่โครงคู่ที่ 1 ถึง 7 ซึ่งปลายทางด้านหน้าของกระดูกซี่โครงชนิดนี้จะติดต่อกับกระดูกอกโดยตรง
กระดูกซี่โครงไม่แท้ (False ribs) ได้แก่กระดูกซี่โครงคู่ที่ 8, 9 และ 10 ซึ่งปลายทางด้านหน้าจะไม่ได้ติดต่อกับกระดูกอกโดยตรง แต่จะมีกระดูกอ่อนเป็นตัวเชื่อมระหว่างกระดูกซี่โครงกลุ่มนี้กับกระดูกอก
กระดูกซี่โครงลอย (Floating ribs) ได้แก่กระดูกซี่โครงคู่ที่ 11 และ 12 ซึ่งปลายทางด้านหน้าจะไม่เกาะกับกระดูกอกหรือกระดูกอ่อนใดๆเลย ทำให้กระดูกซี่โครงประเภทนี้หักได้ง่ายหากเกิดการบาดเจ็บที่ด้านหลังของช่องอกตอนล่างหรือช่องท้อง
นอกจากนี้ ในบางคนอาจพบว่ามีกระดูกซี่โครงส่วนคอ (Cervical rib) ซึ่งยื่อต่อออกมาจากกระดูกสันหลังส่วนคอชิ้นที่ 7 ซึ่งเป็นความผิดปกติที่ต้องได้รับการแก้ไข เนื่องจากกระดูกนี้อาจไปกดทับเส้นประสาทที่ไปยังบริเวณแขนได้
การบาดเจ็บที่กระดูกซี่โครง

กระดูกซี่โครงเป็นอวัยวะที่ได้รับการกระทบกระเทือนได้ง่าย ซึ่งอาจทำให้เกิดการหักของกระดูกซี่โครง และทำให้เกิดความเจ็บปวดอย่างมากและมีความผิดปกติของการหายใจ เนื่องจากกระดูกซี่โครงเป็นที่เกาะของทั้งกล้ามเนื้อยึดซี่โครงและกะบังลม ซึ่งเป็นโครงสร้างหลักในการช่วยการหายใจ นอกจากนี้บางส่วนของกระดูกที่หักอาจทำอันตรายต่ออวัยวะภายในช่องอกอีกด้วย และอาจทำให้เกิดภาวะเลือดออกในช่องอก (hemothorax)
รูปประกอบเพิ่มเติม

กระดูกซี่โครง ซี่ที่ 1
มุมมองทางด้านหน้าของกระดูกอกและกระดูกอ่อนซี่โครง
กระดูกซี่โครงแบบธรรมดา แสดงพื้นผิว จุดเกาะกับกระดูกสันหลัง และร่องซี่โครง
กระต่าย กระต่าย

กระต่าย กระต่าย (อังกฤษ: Rabbit rabbit) “กระต่าย กระต่าย กระต่ายขาว” เป็นความเชื่องมงายที่เป็นที่รู้จักกันแพร่หลาย ความเชื่อใหม่กล่าวว่าบุคคลควรจะเอ่ยคำว่า “กระต่าย กระต่าย กระต่ายขาว” หรือเพียง “กระต่าย กระต่าย กระต่าย” เป็นสิ่งแรกเมื่อตื่นขึ้นมาในวันที่หนึ่งของเดือนใหม่ ถ้าสามารถทำได้ผู้นั้นก็ประสบกับความมีโชคดีไปตลอดเดือน
แหล่งข้อมูลอื่น

On the White Rabbit Theory – An attempt to catalogue different “rabbit, rabbit” variations and determine their origins.
On the White Rabbit Theory: Everyone's Rabbitings – As above, every post on one page, easier for searching for a specific variant.
กรมทหารพรานที่ 47

| กรมทหารพรานที่ 47 |
| --- | --- |
กรมทหารพรานที่ 47
ประเทศ:  ไทย
รูปแบบ: กำลังกึ่งทหาร
บทบาท: การยุทธ์เคลื่อนที่ทางอากาศ การสงครามภูเขา การสงครามแม่น้ำ การสงครามอิเล็กทรอนิกส์ การสงครามโดรน การลาดตระเวน การจัดชุดตรวจค้นและจับกุมเรือต้องสงสัย ตรวจยึดอาวุธปืน ฝึกสอนมวยไทย
กำลังรบ: 1,489 นาย (พ.ศ. 2554)
กองบัญชาการ: อำเภอยะหา จังหวัดยะลา
สีหน่วย:   แดง
วันสถาปนา: 1 สิงหาคม พ.ศ. 2550
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการปัจจุบัน: พันเอก สุรศักร ทั่วด้าว
ผบ. สำคัญ: พันเอก ธนุตม์ พิศาลสิทธิวัฒน์
กรมทหารพรานที่ 47 (อักษรย่อ: กรม ทพ. 47; อังกฤษ: 47th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดยะลา ดูแลอำเภอยะหา อำเภอกรงปินังและอำเภอกาบัง ซึ่งมีกองบัญชาการอยู่ที่อำเภอยะหา จังหวัดยะลา และมีผู้บังคับการคนปัจจุบันคือพันเอก สุรศักร ทั่วด้าว
นอกจากนี้ กรมทหารพรานที่ 47 ยังได้ก่อตั้งค่ายมวยเพชรเรืองฤทธิ์+ท.พราน 47 รวมถึงค่ายมวย ช.ศรีวิเชียร เพื่อฝึกสอนมวยไทยแก่เยาวชน